L'alcaldessa exigeix al Consell Valencià que incloga als pressupostos definitius les reivindicacions d'Alaquàs
18/12/2012

# L'alcaldessa exigeix al Consell Valencià que incloga als pressupostos definitius les reivindicacions d'Alaquàs

*   18/12/2012
*   [Imprimir](#)
*   Compartir
*    https://www.alaquas.org/documento.asp?id\_do=13562

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13562%2F0&title=Ajuntament%20d%27Alaqu%C3%A0s.%20Premsa.L%27alcaldessa%20exigeix%20al%20Consell%20Valenci%C3%A0%20que%20incloga%20als%20pressupostos%20definitius%20les%20reivindicacions%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13562/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13562/18122012img_0528_Form_4.jpg)](https://www.alaquas.org/ficheros/documentos/2012/2/13562/18122012img_0528_Form_10.jpg "<a href='https://www.alaquas.org/ficheros/documentos/2012/2/13562/18122012img_0528_Form_10.jpg' target=_blank><i class='fa fa-external-link' aria-hidden='true'></i>.L'alcaldessa exigeix al Consell Valencià que incloga als pressupostos definitius les reivindicacions d'Alaquàs</a>")

Elvira García Campos ha instat a la Generalitat Valenciana a incloure, en els pressupostos la construcció del col·legi públic Ciutat de Cremona i el Centre de Salut per a Alaquàs, necessitats bàsiques per al municipi

En plena aprovació dels pressupostos de la Generalitat Valenciana per al 2013, l'alcaldessa d'Alaquàs, Elvira García Campos ha exigit als seus responsables que incloguen en les seues previsions les reivindicacions que la població d'Alaquàs ve realitzant en els últims anys per tractar-se de primeres necessitats per als seus veïns i veïnes.

"La Generalitat València encara està temps de resoldre la situació de discriminació que pateixAlaquàs, abans de l'aprovació definitiva dels pressupostos", ha afirmat l'alcaldessa d'Alaquàs, al mateix temps que ha recordat les manques que el municipi pateix en tres temes bàsics i necessaris: l'educació, amb la construcció pendent del col·legi Ciutat de Cremona; la sanitat, amb la necessitat de construcció del Centre Auxiliar de Salut, i el transport, pendent de millores en la xarxa ferroviària i en l'arribada del metro.

El malestar ciutadà per aquestes reivindicacions ha dut a diferents associacions així com a veïns i veïnes a protestar i denunciar aquesta situació. La construcció del col·legi Ciutat de Cremona és una de les majors reivindicacions. L'Ajuntament d'Alaquàs va cedir en l'any 2007 a la Conselleria d'Educació el solar per a la seva construcció. Encara que ara fa un any des de que l'actual consellera d'Educació, MªJosé Català, es va comprometre a licitar la construcció de l'edifici abans de finalitzar el primer semestre del 2012, els pressupostos provisionals per al 2013 no inclouen el projecte.

Pel que fa a sanitat, l'alcaldessa de Alaquàs i la Plataforma per la Sanitat Pública de Alaquàs van aconseguir arrencar en l'última reunió mantinguda amb el conseller de Sanitat, el seu compromís de construcció del Centre Auxiliar de Salut. Això es va produir en l'últim trimestre de l'any 2011, sense que des d'aleshores s'haja obtingut cap resposta.

La millora del transport públic és una altra de les reivindicacions necessàries per a Alaquàs, amb especial incidència en la posada en marxa d'una línia de metro. La primera edil s'ha mostrat contundent en aquest sentit i ha assegurat que continuarà treballant en aquest sentit.